08/08/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Corrección de erros da publicación 2022/4422 publicado o 21/07/22: Resolución do 12/07/22 da X. T. A Coruña, pola que se concede a autorización admtva. previa, construción da instalación de distribución eléctrica en Carballo (Expte.: IN407A2022/1-1)

Resolución do 12 de xullo do 2022 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Carballo (expediente: IN407A 2022-1). Expediente: IN407A 2022/1-1. Promotora: UFD Distribución Electricidad, SA Denominación da instalación: RECUAMENTO LATs 66 kV SUB. CARBALLO (BLINDAXE SUBESTACIÓN). Concello: Carballo.1 O 21/12/2021, Mazhar Gurtler Caplliure, en nome e representación de UFD Distribución Electricidad SA, solicitou ante esta xefatura territorial a autorización administrativa previa e autorización administrativa de construción das instalacións do proxecto de execución denominado “RECUAMENTO LATs 66 kV SUB. CARBALLO (BLINDAXE SUBESTACIÓN)”, coa finalidade de modificación do trazo da LAT 66kV C1 BERTOA - CARBALLO, da LAT 66 kV DC CABANA/BOAÑA - CARBALLO e da LAT 66kV UNEMSA - CARBALLO por mellora na calidade da subministración debida á blindaxe da subestación de Carballo (IN407A 2020/129-1). Coa solicitude achegan o proxecto, que inclúe memoria, planos e presuposto, conforme establece o artigo 123 do R. D 1955/2000, que comprende os seguintes documentos: · Proxecto de execución denominado RECUAMENTO LATs 66 kV SUB. CARBALLO (BLINDAXE SUBESTACIÓN), asinado por Santiago Javier Mohammadi Kallo, Enxeñeiro Industrial, colexiado núm.2.221 de Galicia, o 07/12/2021 con núm. de visado 20213745 do 07/12/2021. · Proxecto de execución denominado ANEXO I, asinado por Santiago Javier Mohammadi Kallo, Enxeñeiro Industrial, colexiado núm.2.221 de Galicia, o 19/05/2022 con núm. de visado 20221479 do 24/05/2022.2 O/s proxectista/s presentaron declaración responsable, segundo o establecido no apartado 1 b) art.53 da Lei 24/2013, do 26 de decembro, do Sector Eléctrico e na Resolución de 19 de febreiro de 2014 da Consellería de Economía e Industria (DOG 19/03/2014). 3 Consonte o artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia, a presente instalación está exenta do trámite de información pública. De conformidade co artigo 46. e) da dita lei, o solicitante achegou declaración responsable na que fai constar que dispón de acordos previos con todas as persoas titulares dos bens e dereitos afectados.4 De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad S. A. presentou separatas para os seguintes organismos: Concello de Carballo, Augas de Galicia, AXI, Deputación Provincial da Coruña e Jazztel, Telefónica, Grupo Calvo. UFD Distribución Electricidad S. A. manifestou a súa conformidade cos condicionados emitidos.5 O 01/06/2022 os servizos técnicos da xefatura territorial emitiron informe sobre o proxecto de instalacións.1 O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2 A lexislación a aplicar neste expediente é a que de seguido se relaciona: a A Lei 24/2013, do 26 de decembro, do sector eléctrico. b A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). c O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. d O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. e O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. f O Real decreto 842/2002, do 2 de agosto, polo que se aproba o Regulamento electrotécnico para baixa tensión.3 As características técnicas da instalación son as que a seguir se describen: 1.- LAT 66KV C1 Bertoa - Carballo: 1. a.- Variante aérea AP.8-Pórtico SE CARBALLO: novo apoio 9N de transición aero - soterrada (H-9500-10, 25-PAS 2, 4-4,3 PAS), baixo traza a 94,66 metros do apoio 8 que se mantén. Novo treito aéreo entre os apoios 8 e 9N PAS de 94,66 metros. Eliminación do trazado existente desde o novo apoio 9N PAS hasta o Pórtico da SE CARBALLO. • Desmantelamento da liña aérea en simple circuíto entre o pórtico da SE Carballo e o novo apoio 9N PAS. (462,91 metros de lonxitude por fase/cable). • Retirada dos apoios existentes 9//92048350, 10//92048351 e 11//92048352. • Regulado dos condutores e do cable de fibra óptica entre o apoio 8//92048349 e o novo apoio 9N PAS. (94,66 metros de lonxitude por fase/cable). 1. b.- Variante soterrada desde Ap.9N PAS – POSICIÓN SE CARBALLO • Novo treito soterrado de canalización simple circuíto de 857 metros entre o apoio 9N PAS e as posicións no novo edificio blindado da SE Carballo. • Instalación dunha cámara de empalme na rúa de José María Castroviejo.2.- LAT 66KV DC CABANA/BOAÑA - CARBALLO 2. a.- Variante aérea entre PORTICO SE CARBALLO- AP.3 Novo apoio 1N PAS de transición aero-soterrado (D-19800-15,00-PAS 3,0-3,3 PAS), baixo traza a 183,91 metros do apoio 2//92020888 a manter. A variante comprende un novo treito aéreo entre os apoios 3 e 1N PAS de 501,04 metros. A dita variante require a eliminación do trazo existente dende o novo apoio 1N PAS ata o Pórtico da SE CARBALLO. Actuacións a realizar: • Desmantelamento da liña aérea en dobre circuíto entre o pórtico da SE Carballo e o novo apoio 1N PAS a instalar. (217,12 metros por fase/cabo). • Retirada do apoio existente 1//92020887. • Regulado dos condutores, do cabo de protección AC-50 e dos cabos de fibra óptica entre os apoios 1N PAS a instalar e o apoio 3//92020889. (501,04 metros por fase/cabo). 2. b.- Variante soterrada dende POS. SE CARBALLO - AP.1N PAS O trazo soterrado require dun novo apoio de transición aero-soterrado (1N PAS) dobre circuíto, situado baixo traza, a 183,91 metros do apoio 2//92020888 a manter. Actuacións a realizar: • Novo treito soterrado de dobre canalización de 348,66 metros entre as posicións do novo edificio blindado da SE Carballo e o apoio 1N PAS a instalar.3.- LAT 66KV UNEMSA-CARBALLO Variante soterrada remate de liña. Desmontaxe do trazo soterrado existente de 60 metros e tendido de novo percorrido de 30 metros. A nova canalización discorrerá en paralelo coa liña de alta tensión en dobre circuíto LAT 66kV CARBALLO- CABANA/BOAÑA.4 No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a UFD Distribución Electricidad, SA a autorización administrativa previa e a autorización administrativa de construción da instalación de distribución eléctrica de referencia.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 12 de xullo do 2022 O xefe territorial Isidoro Martínez Arca